Wen: Daniel Strauss se: ‘Werk soos ’n miljardêr’Daniel Strauss (Foto: Suzanne Swart/verskaf) Daniel Strauss se splinternuwe boek tref in Mei vanjaar boekrakke, en twee gelukkige Maroela Media-lesers staan die kans om ŉ kopie van die boek los te slaan én die boekbekendstelling by te woon. Die skrywer van die topverkoper, Dink soos ’n miljardêr, se nuwe boek, Werk soos ’n miljardêr, vertel die storie van Dan, ŉ doodgewone werknemer wat bloot van salaris tot salaris leef. Hy streef daarna om eendag sy eie onderneming te begin, sy eie baas te wees. Daar is egter ŉ string struikelblokke wat dié droom kelder. “ŉ Lewensveranderende besluit ruk hom egter in die rigting waarin sy drome nog al die jare loop,” het Daniel oor die boek gesê. Dié nuwe boek word in storie-formaat vertel en verskil handomkeer van Dink soos ŉ miljardêr. In Werk soos ŉ miljardêr bied Daniel waardevolle en nuttige raad vir enigiemand wat hul pad as entrepreneur wil afskop. Dit is ook nie die enigste ding waarmee Daniel homself besig hou nie. ŉ Splinternuwe geselsprogram, Meer as net ŉ loopbaan, word vanaf 8 Mei vanjaar op VIA, DStv-kanaal 147, uitgesaai. In dié reeks gesels hy met invloedryke mense soos Christo Wiese, dr. Chris van der Merwe en Jo-Ann Strauss oor die lewenslesse wat hulle deur die jare geleer het. Daniel is ŉ entrepreneur en waagkapitalis wat in klein- en mediumgrootte ondernemings belê om hulle te help om vinniger te groei. Hy is passievol daaroor om welvaart te bevorder en wil graag mense se volle potensiaal ontsluit. Twee gelukkige Maroela Media-lesers staan die kans om dubbelkaartjies na die boekbekendstelling van Daniel Strauss se Werk soos ŉ miljardêr los te slaan. Elke wenner sal ook met ŉ kopie van dié boek wegstap. Om in te skryf, vul die kompetisievorm hieronder in. Die sluitingsdatum vir die kompetisie is Donderdag 27 April om 23:45. Die kompetisie het gesluit.